เงินบาทเปิดตลาด 30.04/06 บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.04/06 ปรับตัวอ่อนค่าตามเงินยูโร
9 ก.ย. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.04/06 ปรับตัวอ่อนค่าตามเงินยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.04/06 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 30.03/04 บาท/ดอลลาร์ โดยเคลื่อนไหวในทิศทางเดียวกันกับค่าเงินยูโร และการเข้าไปลงทุนในทองคำส่งผลให้เงินบาทปรับตัวอ่อนค่าต่อเนื่อง
"(เงินบาท)ปรับตัวอ่อนค่าลงตามค่าเงินยูโร และน่าจะเป็นผลจากการ investment ในทองคำ" นักบริหารเงิน กล่าว
ปัจจัยที่ส่งผลกระทบต่อตลาดมาจากการที่ธนาคารกลางยุโรป(ECB) ประกาศตรึงอัตราดอกเบี้ยไว้ที่ 1.50% พร้อมทั้งส่งสัญญาณเรื่องยุติการปรับขึ้นอัตราดอกเบี้ย ส่งผลให้เงินยูโรปรับตัวอ่อนค่าค่อนข้างมาก
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 77.47/49 เยน/ดอลลาร์ ปรับตัวอ่อนค่าจากเย็นวานนี้ที่ระดับ 77.30/35 เยน/ดอลลาร์ ส่วนเงินยูโรอยู่ที่ระดับ 1.3925/3927 ดอลลาร์/ยูโร ปรับตัวอ่อนค่าจากระดับ 1.4066/4075 ดอลลาร์/ยูโร 
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 29.90-30.10 บาท/ดอลลาร์